b'\n_START_ARTICLE_\nHMS Termagant (R89)\n_START_SECTION_\nPalvelus\n_START_PARAGRAPH_\nAlus sijoitettiin vuoden 1945 lopulla Portsmouthissa reserviin. Se valittiin 1953 muutettavaksi tyypin 16 fregatiksi. Muutost\xc3\xb6iden valmistuttua alus palasi palvelukseen 3. sukellusvenelaivueen maalilaivana. Alus liittyi laivueeseen Rothesayssa. Alus poistettiin palveluksesta ja se siirrettiin reserviin Lisahallyssa. Alus myytiin 1965 BISCOlle ja se saapui 5. marraskuuta hinattuna Arnott Youngille Dalmuiriin romutettavaksi.'